《梵隆大师乞诗隆能琴阮为鼓数行》
宋代·韩元吉

扁舟望涵山，一塔白云里。
东西互迎送，目尽三十里。
下有布金互，轩窗面流水。
上人富愿力，物物尽经始。
庄严万人缘，功就只弹指。
空斋了无事，鸣琴对清泚。
游鱼应朱弦，万籁入流徵。
我来不忍去，一听赏幽耳。
雨余新月上，云物纷可喜。
莫作箕山吟，秋风坐中起。

作者简介：韩元吉(1118～1187),南宋词人。字无咎，号南涧。汉族，开封雍邱（今河南开封市）人，一作许昌（今属河南）人。韩元吉词多抒发山林情趣。著有《涧泉集》、《涧泉日记》、《南涧甲乙稿》、《南涧诗余》。存词80余首。